כ"ג בטבת, התשע"ה

14 ינואר 2015

03540015

**לציבור הפסיכולוגים שלום רב,**

ברצוני ליידע אתכם שמנכ"ל משרד הבריאות ושרת הבריאות (לשעבר) יזמו אירוע הוקרה לפסיכולוגים בכירים העוסקים ביישום חוק הפסיכולוגים ותקנותיו והנמנים על חברי ועדת הרישום ועל 6 הועדות המקצועיות העושים עבודתם בהתנדבות.

לטקס הוזמנו 48 משתתפים וכן כל צוות המשרד המהווה את המעטפת המקצועית והמנהלית לעבודת הועדות.

באירוע נשאו דברים מנכ"ל המשרד פרופ' ארנון אפק, יו"ר מועצת הפסיכולוגים- פרופ' רחל לוי שיף ואני הצגתי

את פעילות הפסיכולוגים הבכירים המתנדבים.

בין השאר עידכנתי שמספר הפסיכולוגים נמצא במגמת עלייה ממחצית שנות ה-2000.

בשנת 2010 נרשמו בפנקס 510 פסיכולוגים חדשים ובשנת 2014 נרשמו בפנקס 755 פסיכולוגים חדשים עליה של 32%.

גם שיעור הפסיכולוגים ממשיך במגמת עליה. בסוף 2013 השיעור היה 1.35 ל-1000 נפש בהשוואה ל-0.91 בשנות ה-2000, עליה **בשליש**.

אני שמחה למסור שמקצוע הפסיכולוגיה הינו המקצוע **השלישי** בגודלו במקצועות הבריאות !!!

בסופו של הטקס חולקו למתנדבים תעודות הוקרה.

אני רוצה לחזור ולהודות לצוות מערך הפסיכולוגיה: יובל בלינקי, יעל ליסמן, איריס פרחי-איתני, דנה דותן, מירב חרמון, רינת ואחנון, נופר עידו ורותי ביטון-מהאגף לרישוי מקצועות בריאות וכן לכל מי שסייע בידינו במשרד להפיק את האירוע.

בברכה ובתודה,

ימימה גולדברג

פסיכולוגית ארצית

וממונה על רישוי פסיכולוגים

העתק: פרופ' רחל לוי שיף

ד"ר מאיר נעמן